אופיר ליבשטיין

אופיר ליבשטיין (1 באוגוסט 1973 – 7 באוקטובר 2023) היה ראש המועצה האזורית שער הנגב, מאז הבחירות ב-2018. נהרג בחילופי אש עם מחבלים במהלך הטבח בכפר עזה.

ביוגרפיה 
אופיר ליבשטיין נולד באילת, שבה התגוררו הוריו בשל שירותו הצבאי של אביו. בגיל 4 חזרו הוריו לכפר נטר, שבו התגוררו קודם לכן. ליבשטיין למד בכפר הילדים והנוער ויצו קנדה הדסים.

שירת בצה"ל כחובש וכמדריך בחיל הרפואה.

עסק בהקמת אתרי מסחר אלקטרוני.

מ-2007 היה חבר מועצה. באותה שנה יזם ומאז ניהל את פסטיבל דרום אדום.

ב-2017 נבחר למנכ"ל איגוד התעשייה הקיבוצית, לאחר ששימש סמנכ"ל סחר חוץ באיגוד ויו"ר קרן המשתלה לעידוד יזמות וחדשנות.

בבחירות 2018 ניצח את נירה שפק ברוב של 68.31%.

היה נשוי לוורד, ואב לארבעה ילדים. התגורר בכפר עזה.

בבוקר שמחת תורה ה'תשפ"ד, 7 באוקטובר 2023 בזמן שהיה יחד עם כיתת הכוננות שהגנו על הישוב, נרצח ליבשטיין במתקפת הפתע על ישראל בחילופי אש עם מחבלים של ארגון הטרור חמאס שחדרו מרצועת עזה. כיוון שנפל כחלק מכיתת הכוננות של היישוב, הוכר כחלל צה"ל. גם בנו, ניצן ליבשטיין, נרצח באותה התקפה על הקיבוץ.

קישורים חיצוניים

הערות שוליים 

ראשי המועצה האזורית שער הנגב
בוגרי פנימיית הדסים
חללי טרור ישראלים
כפר עזה: אישים
חללי מלחמת חרבות ברזל
ישראלים שנולדו ב-1973
ישראלים שנפטרו ב-2023
אבות שכולים: חללי צה"ל